கொண்டலு அக்காவிடம் வந்து தத்தம் குறைகளை வியாதியஸ்தர்கள் கூறும் இடத்தில் அசர வைக்கிறார் எஸ்.ரா . ஒரு நாவலுக்குள் எத்தனை எத்தனை கதைகள் ! அழகரின் கதை , ஜிக்கியின் கதை , கொண்டலு அக்கா வரும் இடமெல்லாம் அவளை நாடி வரும் ரோகிகளின் எண்ணற்ற கதைகள் , அவை பேசும் தத்துவ , ஆன்ம, உளவியல் குறிப்புகள், ஏலன் பவரின் தியாகக் கதை ..இப்படி போகும் நாவலில் துயில் தரு மாதா கோவில் திருவிழாவும் , விழா நிகழ்வுகள் வெகு நுணுக்கமாகவும் ஒரு புகைப்பட , திரைப்படக்கலைஞனின் கோணத்தில் சொல்லப்பட்ட விதமும் , அழகரின் மகள் செல்வி அண்டரண்டா பட்சிகளைத் தேடி போகும் இடமும் மிகுந்த கவித்துவமும் ஒரு கனவின் அழகும் கொண்டவை .